- Lewis Hamilton a avut o reacţie vehementă, după primele antrenamente din Australia
- Ce a declarat pilotul britanic
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Lewis Hamilton a avut o reacţie vehementă, după primele antrenamente din Marele Premiu de Formula 1 din Australia. Pilotul de la Mercedes s-a declarat extrem de dezamăgit de cum s-a comportat monopostul său, în a doua sesiune de pe circuitul din Melbourne.
Marele Premiu de Formula 1 al Australiei se vede live, în acest week-end, în AntenaPLAY şi pe Antena 3 CNN. Cursa va fi duminică, de la ora 5:45, live pe Antena 3 CNN şi în AntenaPLAY.
Lewis Hamilton, reacţie vehementă după primele antrenamente din Australia
Lewis Hamilton a încheiat pe nouă prima sesiune de antrenamente din Melborune, cu timpul de 1.18.771, la distanţă de două zecimi faţă de cel mai bun timp, bifat de Lando Norris. Britanicul s-a declarat mulţumit de această sesiune, mărturisind însă că au existat schimbări la monopostul său pentru cea de-a doua.
În a doua sesiune de antrenamente, Lewis Hamilton a încheiat penultimul, cu un timp mai slab faţă de prima sesiune, anume 1.18.834. George Russell, coechipierul său de la Mercedes, s-a clasat pe locul şase la finalul antrenamentelor libere, primul loc fiind ocupat de Charles Leclerc.
"Evident că nu mă simt bine. Am avut una dintre cele mai slabe sesiune de antrenamente din ultima perioadă. Prima a fost destul de bună. Maşina a rulat într-un fel, am simţit-o bine, apoi a devenit din ce în ce mai rău. Am făcut nişte schimbări, schimbări mari…ei bine, am făcut câteva schimbări mari şi în a doua sesiune de antrenamente ne-a fost greu.
După această sesiune, mă simt mai neîncrezptor ca niciodată în această maşină, dar există aspecte pozitive din prima sesiune pe care am făcut-o", a declarat Lewis Hamilton, conform formula1.com.
Şi Toto Wolff a fost dezamăgit de performanţa monopostului Mercedes, din a doua sesiune de antrenamente din Australia. Şeful echipei germane a oferit explicaţii pentru ceea ce s-a întâmplat.
"Cred că în a doua sesiune am trecut printr-o schimbare de set-up destul de dramatică pentru Lewis şi asta a avut un efect invers masiv. Dar acesta este motivul pentru care avem antrenamente.
Dacă aş spune că nu sunt frustrat, nu aş spune adevărul, cu siguranţă suntem. Încercăm atât de mult în toate direcţiile dar se pare că nu am găsit glonţul de argint încă, care ne va ajuta să ne ducem în direcţia cea bună", a declarat şi Toto Wolff.
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport in AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Porsche Supercup, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!